কী করেন: ক্রিকেটার
কেন: কারণ, বিপক্ষ বোলার এবং অসীম দারিদ্র্যের সঙ্গে লড়াই তাঁর। কারণ, তাঁর চওড়া ব্যাটে ভর করেই রঞ্জিতে একের পর এক সাফল্য বাংলার। আট ম্যাচে চারটি সেঞ্চুরি, একটি হাফসেঞ্চুরি। কারণ, ধারাবাহিকভাবে রান করায় এই বাঁ-হাতির প্রশংসা করেছেন ‘মিস্টার ক্রিকেট’ রাহুল দ্রাবিড়। বঙ্গজ ক্রিকেটার সুযোগ পেয়েছেন ভারতীয় ‘এ’ দলেও। 

ভাল লাগছে আমার সেঞ্চুরিগুলো টিমের কাজে লেগেছে বলে। তবে এখনও অনেক কাজ বাকি। বাংলার হয়ে নিয়মিত রান করে জাতীয় নির্বাচকদের নজরে থাকতে চাই। ভারত ‘এ’ দলের হয়েও সাফল্য পেতে চাই। স্বপ্ন দেখি জাতীয় দলের জার্সি পরে মাঠে নামার।